गुवाहाटी , 4 नभेम्बरःआसामनि गुबुन गुबुन जिल्लाफोरनि दाब - दाब जायगाफोराव आइजोफोरनि सायाव उदखार एबा दायगोनां खामानि मावनाय जाथायफोरा सोमजिनायखौ नुनो मोनफ्लेबाय थायो । हादरनि गुबुन राज्योफोरजों लोगोसे आसाम राज्योआवबो बे रोखोम उदखार खालामजानायनिफ्राय आइजो माहारि एबा हिन्जावसाफोरा रैखा मोननो हायाखै । जायनि थाखाय बे आयदाया आसामनि मोनसे जिंगासिनो गोनां जेंना आयदा जानानै दङ । आसामनि अनगायैबो सा - सान्जानि गुबुन राज्योफोरावबो बेबादि जाथाया जाफ्लेबाय थायो । आइजोफोरनि सायाव उदखार खालामनाय एबा जिनाहारि खालामनायनि सायाव राज्यो सरकारआ फारिलाइ खालामनाय बादिब्ला थांनाय माखासे सिगां बोसोरनि गेजेराव आसामाव बे रोखोम जाथाया गोख्रै बांसिनदों । फारिलाइ बादियै थांनाय 2016 नि उनाव थामहिनबा सर्बानन्द सन'वाल सरकारआ बिबान रुजुनजेननाय उननिफ्राय दासिम 7.348 जिनाहारि खालामनाय जाथाया सोमजिदों । मावखुलिनि रिपर्ट बादियै आसामाव थांनाय 2016 बोसोराव गासै 1.779 जिनाहारि खालामनाय जाथाय सोमजिदों । बेबादिनो बोसोर 2017 आव 1.708,2018 आव 1.909 आरो 2019 आव 1.952 साखौ जिनाहारि खालामनाय जाथाया सोमजिदों । 
आसामाव जिनाहारि खालामनाय जाथाया गोख्रोङै बांसिनदों